नेपाल में सख्ती के बाद माओवादी अब उत्तराखंड में घुसपैठ बढ़ा सकते हैं। उत्तराखंड के डीजीपी ने भी इस बात के संकेत दिए हैं।
 खुफिया विभाग से मिले इनपुट के बाद प्रदेश की सीमा पर सतर्कता बढ़ा दी गई है। इस मुद्दे पर हाल में ही मुख्यमंत्री की अध्यक्षता में खुफिया एजेंसियों की बैठक में बृहद कार्ययोजना भी तैयार की गई थी। उत्तराखंड के डीजीपी बीएस सिद्धू गुरुवार को दिल्ली से देहरादून लौटते समय कुछ देर आईआईटी के गेस्टहाउस में रुके।
 इस दौरान अमर उजाला से बातचीत में उन्होंने प्रदेश की सीमा में माओवादियों की घुसपैठ बढ़ने के संकेत दिए। उन्होंने कहा कि खुफिया विभाग से जो इनपुट मिले हैं, उसमें नेपाल प्रशासन की ओर से माओवादियों पर शिकंजा कसा जा रहा है।
 दरअसल, नेपाल में जल्द ही चुनाव होने हैं। ऐसे में माओवादियों के उत्तराखंड की सीमा की तरफ बढ़ने की आशंका है। मुख्यमंत्री विजय बहुगुणा भी खुफिया एजेंसियों के साथ इस मद्दे पर मंत्रणा कर चुके हैं। घुसपैठ रोकने के लिए रणनीति बनाई गई है।
 डीजीपी ने कहा कि सीमा सुरक्षा बल के साथ मिलकर सीमा पर सुरक्षा बढ़ा दी गई। आपदा प्रभावित इलाकों से भी माओवादियों की घुसने की संभावनाओं को लेकर भी अलग से कदम उठाए गए हैं।
 डीजीपी ने बताया कि हाल ही में खुफिया विभाग की ओर से प्रदेश में एक माओवादी ट्रेनिंग कैंप संचालित होने की सूचना मिली थी। तमाम एजेंसियों ने सतर्कता बरतते हुए जांच पड़ताल की, लेकिन उसकी पुष्टि नहीं हो सकी।
 
नेपाल में सख्ती के बाद माओवादी अब उत्तराखंड में घुसपैठ बढ़ा सकते हैं। उत्तराखंड के डीजीपी ने भी इस बात के संकेत दिए हैं। खुफिया विभाग से मिले इनपुट के बाद प्रदेश की सीमा पर सतर्कता बढ़ा दी गई है। इस मुद्दे पर हाल में ही मुख्यमंत्री की अध्यक्षता में खुफिया एजेंसियों की बैठक में बृहद कार्ययोजना भी तैयार की गई थी। उत्तराखंड के डीजीपी बीएस सिद्धू गुरुवार को दिल्ली से देहरादून लौटते समय कुछ देर आईआईटी के गेस्टहाउस में रुके। इस दौरान अमर उजाला से बातचीत में उन्होंने प्रदेश की सीमा में माओवादियों की घुसपैठ बढ़ने के संकेत दिए। उन्होंने कहा कि खुफिया विभाग से जो इनपुट मिले हैं, उसमें नेपाल प्रशासन की ओर से माओवादियों पर शिकंजा कसा जा रहा है। दरअसल, नेपाल में जल्द ही चुनाव होने हैं। ऐसे में माओवादियों के उत्तराखंड की सीमा की तरफ बढ़ने की आशंका है। मुख्यमंत्री विजय बहुगुणा भी खुफिया एजेंसियों के साथ इस मद्दे पर मंत्रणा कर चुके हैं। घुसपैठ रोकने के लिए रणनीति बनाई गई है। डीजीपी ने कहा कि सीमा सुरक्षा बल के साथ मिलकर सीमा पर सुरक्षा बढ़ा दी गई। आपदा प्रभावित इलाकों से भी माओवादियों की घुसने की संभावनाओं को लेकर भी अलग से कदम उठाए गए हैं। डीजीपी ने बताया कि हाल ही में खुफिया विभाग की ओर से प्रदेश में एक माओवादी ट्रेनिंग कैंप संचालित होने की सूचना मिली थी। तमाम एजेंसियों ने सतर्कता बरतते हुए जांच पड़ताल की, लेकिन उसकी पुष्टि नहीं हो सकी।